**Tot ce mi-ați luat v-aș cere înapoi,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot ce mi-ați luat v-aș cere înapoi,

...

V-aș cere înapoi tot ce mi-ați luat,

Dar sunt bolnav și nu mai am putere,

Atâția ani din viață mi-ați furat,

M-ați umilit și v-a făcut plăcere!

...

M-am bucurat de-acea primă izbândă,

Dar mi-ați furat și-această bucurie

Și vă așteaptă cea mai grea osândă

Când morții vor depune mărturie!

...

Anii cei mai buni ai tinereții mele

Mi i-ați furat făcându-mă să sper

Că voi putea să zbor până la stele,

Dar voi ați pus cortină peste cer!

...

Când înțelepții țării vi le-au dat,

Ați fost surzi la sfaturi și sugestii,

În mintea voastră ceva s-a declanșat

Și apoi v-ați transformat în bestii!

...

Tot ce mi-ați luat v-aș cere înapoi,

Dar sunt bolnav și nu mai am putere

De-ar cădea lovit oricare dintre voi,

L-aș privi tăcut și aș simți plăcere!